
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ■ 

ΤΕΥΧΟΣ ΔΕΥΤΕΡΟ _ Αρ. Φύλλου 554 

10 Ιουλίου 1996 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙ- 
ΩΝΗ ΤΟΥ ΑΛΕΞΙΟΥ» και κύρωση του οργανισμού 
αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός μελών Επιτροπής για την εξέταση προσφυγών 
κατά αποφάσεων των Περιφερειακών Δ/ντών και 


των οργάνων του αρ. 14 του Ν. 2399/96. 2 

Σύσταση ειδικής νομοπαρασκευαστικής Επιτροπής. . 3 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙΩΝΗ 
ΤΟΥ ΑΛΕΞΙΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 14.12.1994 μυστική διαθήκη του Αναστα¬ 
σίου Μηλιώνη του Αλεξίου, που δημοσιεύθηκε με το αριθ. 
122/1995 πρακτικό του Μον. Πρωτοδικείου Αγρίνιου, 
όπως αυτή συμπληρώθηκε με τις από 4.3.1995 μυστική 
και αριθ. 32703/13.6.1995 δημόσια διαθήκες του, που 
δημοσιεύθηκαν με τα αριθ. 123/1995 και 124/1995 πρα¬ 
κτικά του Μον. Πρωτοδικείου Αγρίνιου αντίστοιχα, με τις 
οποίες συστήθηκε κοινωφελές ίδρυμα με την επωνυμία 
«ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙΩΝΗ ΤΟΥ ΑΛΕ¬ 
ΞΙΟΥ» και με έδρα την πόλη του Αγίου Κωνσταντίνου Τρι- 
χωνίδος. 

2. Τις διατάξεις των άρθρων: 

α) 95 και 98 του ΑΝ 2039/1939, 
β) 101 και 119 του Εισαγωγικού Νόμου του Αστικού Κώ¬ 
δικα, και 

γ) 108 και 110 του Αστικού Κώδικα. 

3. Την από 20.2.1996 γνωμοδότηση του Συμβουλίου 


Εθνικών Κληρ/των. 

4. Την αριθ. 411/24.1.1996 κοινή απόφαση του Πρω¬ 
θυπουργού και του Υπουργού Οικονομικών, με την οποία 
ανατέθηκαν αρμοδιότητες στους Υφυπουργούς Οικονο¬ 
μικών (ΦΕΚ 58/Β'). 

5. Την αριθ. Δ.Υ. 3α/ΟΙΚ. 158/26.1.1996) κοινή από¬ 
φαση του Πρωθυπουργού και του Υπουργού Υγείας Πρό¬ 
νοιας με την οποία ανατέθηκαν αρμοδιότητες στους Υφυ¬ 
πουργούς Υγε'ιας Πρόνοιας (ΦΕΚ 59/Β'). 

Με πρόταση του Υπουργού Πολιτισμού και των Υφυ¬ 
πουργών Οικονομικών και Υγείας - Πρόνοιας αποφα¬ 
σίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙ- 
ΩΝΗ ΤΟΥ ΑΛΕΞΙΟΥ», η οποία έγινε από τον Αναστάσιο 
Αλ. Μηλιώνη με την από 14.12.1994 μυστική διαθήκη του, 
η οποία δημοσιεύθηκε με το αριθ. 122/1995 πρακτικό του 
Μον. Πρωτοδικείου Αγρίνιου, όπως αυτή συμπληρώθηκε 
με τις από 4.3.1995 μυστική και αριθ. 32703/13.6.1995 
δημόσια διαθήκες του, που δημοσιεύθηκαν με τα αριθ. 
123/1995 και-124/1995 πρακτικά του Μον. Πρωτοδι¬ 
κείου Αγρίνιου, αντίστοιχα. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Υγείας Πρόνοιας και Πολιτισμού και διέ- 
πεται από τις διατάξεις της παραπάνω συστατικής του 
πράξης, του παρακάτω οργανισμού, του ΑΝ 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΑΝΑΣΤΑΣΙΟΥ (ΤΑΣΟΥ) ΜΗΛΙ- 
ΩΝΪ1 ΤΟΥ ΑΛΕΞΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 

ΑΝΑΣΤΑΣΙΟΥ (ΤΑΣΟΥ) ΜΗΛΙΩΝΗ ΤΟΥ ΑΛΕΞΙΟΥ», που 
συστήθηκε από τον Αναστάσιο Αλεξίου Μηλιώνη με την 
από 14.12.1994 μυστική διαθήκη του, που δημοσιεύθηκε 
με το αριθμ. 122/1995 πρακτικό του Μον. Πρωτοδικείου 
Αγρίνιου, όπως αυτή συμπληρώθηκε με τις από 4.3.1995 
μυστική και αριθ. 32703/13.6.1995 δημόσια διαθήκες 
του, οι οπο’ιες δημοσιεύθηκαν με τα αριθ. 123/1995 και 
124/1995 πρακτικό του Μον. Πρωτοδικείου Αγρίνιου, 
αντίστοιχα, αποτελεί νομικό πρόσωπο ιδιωτικού δικαίου 
και διέπεται από τις διατάξεις της παραπάνω συστατικής 
πράξης, του παρόντος οργανισμού, του ΑΝ 2039/1939, 
όπως κάθε φορά ισχύει ο νόμος αυτός και των διαταγμά¬ 
των που εκδόθηκαν ή θα εκδοθούν σε εκτέλεση του νό¬ 
μου τούτου. 

2. Έδρα του ιδρύματος είναι η πόλη του Αγίου Κωνστα¬ 
ντίνου Τριχωνίδος. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έκγρι- 
σης της σύστασής του. 

'Αρθρο 2 

Σκοπός. 

Σκοποί του ιδρύματος είναι: 

1. Η οικονομική ενίσχυση με γαμήλιο βοήθημα κάθε 
χρόνο πέντε (5) κοριτσιών οικονομικά αδύνατων που πα¬ 
ντρεύονται σύμφωνα με τους θείους και Ιερούς Κανόνες 
της Ανατολικής Ορθοδόξου του Χριστού Εκκλησίας και εί¬ 
ναι κάτοικοι Αγίου Κων/νου Τριχωνίδος, προτιμωμένων α) 
των ορφανών και από τους δύο γονείς, β των ορφανών από 
τον ένα γονέα και γ) των θυγατέρων πολυτέκνων οικογε¬ 
νειών (σύμφωνα με τον εκάστοτε ισχύοντα νόμο περί πο¬ 
λυτέκνων). 

2. Η παροχή χρηματικού βοηθήματος κάθε χρόνο σε 
τρείς (3) άρρενες αριστούχους αποφοίτους Λυκείου, κα¬ 
τοίκων Αγίου Κωνσταντίνου Τριχωνίδος. 

3. Η δημιουργία μιας ευρύχωρης και αδιαίρετης αίθου¬ 
σας, που θα καταλαμβάνει έναν ολόκληρο όρορο πολυο- 
ρόφου οικοδομής, η οποία θα ανεγερθεί με το σύστημα 
της αντιπαροχής εντός του προς τούτο καταλλήλου οικο¬ 
πέδου, από τα καταλειπόμενα στο ίδρυμα, μεγάλου εμβα- 
δού ή και ενωμένων μικροτέρων καταλλήλων για το σκοπό 
αυτό. 

Η αίθουσα αυτή θα φέρει την επιγραφή «ΑΙΘΟΥΣΑ 
ΙΔΡΥΜΑΤΟΣ ΑΝΑΣΤΑΣΙΟΥ ή ΤΑΣΟΥ ΜΗΛΙΩΝΗ ΤΟΥ 
ΑΛΕΞΙΟΥ» και θα χρησιμοποιείται για ομιλίες, διαλέξεις 
και γενικά πολιτιστικές εκδηλώσεις, κατόπιν προηγούμε¬ 
νης σχετικής άδειας του Διοικητικού Συμβουλίου του ιδρύ¬ 
ματος, απαγορευμένων των πόσης φύσεως πολιτικών συ¬ 
γκεντρώσεων ή συγκεντρώσεων οπαδών πόσης φύσεως 
αντιχριστιανικών αιρέσεων. 

'Αρθρο 3 

Περιουσία - Πόροι. 

1. Περιουσία του ιδρύματος αποτελούν τα παρακάτω 
περιγραφόμενα ακίνητα, τα οποία περιέχονται κατά πλήρη 
κυριότητα στο ίδρυμα και τελούν υπό τον όρο του αναπαλ- 
λοτριώτου, εξαιρουμένης της επί αντιπαροχή μεταβιβά- 


σεως και ανοικοδομήσεως αυτών. 

Α. Είκοσι οκτώ (28) άρτια και οικοδομήσιμα οικόπεδα 
που βρίσκονται μέσα στο εγκεκριμένο ρυμοτομικό σχέδιο 
της πόλεως Αγιου Κωνσταντίνου Τριχωνίδος, ήτοι: 

1. Τρία (3) οικόπεδα εμβαδού 760 τ.μ., 650 τ.μ. και 678 
τ.μ. αντίστοιχα κείμενα στο 17 Ο.Τ. 

2. Δύο (2) οικόπεδα εμβαδού 608 τ.μ. και 803 τ.μ. αντί¬ 
στοιχα κείμενα στο 24 Ο.Τ. „ 

3. Ένα (1) οικόπεδο εμβαδού 1268 τ.μ. κείμενο στο 38 
Ο.Τ. 

4. Δύο (2) οικόπεδα εμβαδού 375 τ.μ. και 582 τ.μ. κεί¬ 
μενα στο 40 Ο.Τ. 

5. Τρία (3) οικόπεδα εμβαδού 262 τ.μ., 520 τ.μ. και 520 
τ.μ. κείμενα στο 42 Ο.Τ. 

6. Έξι (6) οικόπεδα εμβαδού 338 τ.μ., 338 τ.μ., 336 
τ.μ., 323 τ.μ., 404 τ.μ. και 590 τ.μ. (328 + 262) κείμενα 
στο 43 Ο.Τ. 

7. Δύο (2) οικόπεδα εμβαδού 281 τ.μ. και 405 τ.μ. κεί¬ 
μενα στο 44 Ο.Τ. 

8. Πέντε (5) οικόπεδα εμβαδού 232 τ.μ., 236 τ.μ., 297 
τ.μ., 307 τ.μ. και 305 τ.μ. κείμενα στο 45 Ο.Τ. 

9. Τρία (3) οικόπεδα εμβαδού 350 τ.μ., 300 τ.μ. και 253 
τ.μ. κείμενα στο 75 Ο.Τ. 

10. Οικόπεδο (ελαιοστάσιο) εμβαδού 4.000 τ.μ. κεί¬ 
μενο στο 83 Ο.Τ. 

Β. Ελαιοστάσιο εκτός σχεδίου πόλεως εκτάσεως 10 πε¬ 
ρίπου στρεμμάτων συνεχόμενο με σχολικά κτίρια στη 
θέση Λειβαδάκια Αγιου Κωνσταντίνου. 

Γ. Τα δύο πέμπτα (2/5) εκ της προβλεπομένης υπό του 
εγκεκριμένου σχεδίου πόλεως Αγίου Κωνσταντίνου με'ιζο- 
νος εκτάσεως προς δημιουργία πλατείας, εμβαδού των 
2/5 3049 τ.μ. 

Δ. Τα δύο πέμπτα (2/5) εκ της προβλεπομένης υπό του 
εγκεκριμένου σχεδίου της πόλεως Αγίου Κωνσταντίνου 
μείζονος εκτάσεως προς δημιουργίαν Άλσους εμβαδού 
των 2/5 4547 τ.μ. 

Ε. Τέσσερα διαμερίσματα που βρίσκονται στην Αθήνα, 
ήτοι: 

1. Το υπ’ αρ. 5 διαμέρισμα πρώτου ορόφου εμβαδού 
100 τ.μ. της επί της οδού Ιπποκράτους 145 πολυκατοι¬ 
κίας. 

2. Το υπ’ αρ. 1 ισόγειο υπερυψωμένο διαμέρισμα εμβα¬ 
δού 26 τ.μ. της ως άνω πολυκατοικίας. 

3. Δύο διαμερίσματα πρώτου ορόφου εμβαδού 31 τ.μ. 
και 26 τ.μ. αντίστοιχα, στην επί της οδού Αιγινήτου 5 πο¬ 
λυκατοικία. 

2. Πόροι του ιδρύματος είναι: 

α. Τα εισοδήματα από την αξιοποίηση και εκμετάλλευση 
των παραπάνω περιουσιακών στοιχείων. 

β. Τα ποσά των αποζημιώσεων από την αναγκαστική 
απαλλοτρίωση ακινήτων του ιδρύματος, για την προβλε- 
πόμενη από το εγκεκριμένο σχέδιο της πόλεως Αγίου 
Κωνσταντίνου Τριχωνίδος δημιουργία Πλατείας και Άλ¬ 
σους της πόλεως αυτής. 

γ. Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ. Οι χρηματικές παροχές ή επιχορηγήσεις, καθώς και οι 

κληρονομιές, κληροδοσίες και δωρεές οποιουδήποτε φυ¬ 
σικού ή νομικού προσώπου προς αυτό. 

Άρθρο 4 
Διοίκηση. 

1. Το ίδρυμα διοικείται από οκταμελές Διοικητικό Συμ¬ 
βούλιο, που αποτελείται από τους: 

α) Εκάστοτε Μητροπολίτη Αιτωλίας και Ακαρνανίας και 
σε περίπτωση χωρισμού της Μητροπόλεως αυτής από τον 
εκάστοτε Μητροπολίτη Ακαρνανίας. 

β) Εκάστοτε Πρόεδρο Πρωτοδικών Αγρίνιου. 

γ) Εκάστοτε Εισαγγελέα Πρωτοδικών Αγρίνιου. 

δ) Εκάστοτε Πρόεδρο του Δικηγορικού Συλλόγου Αγρί¬ 
νιου. 

ε) Εκάστοτε Δήμαρχο Αγίου Κωνσταντίνου. 

στ) Εκάστοτε Πρόεδρο του Εκκλησιαστικού Συμβουλίου 
του I. Ν. Αγίου Κωνσταντίνου της πόλεως Αγίου Κωνστα¬ 
ντίνου Τριχωνίδος. 

ζ) Σωκράτη Στίγκα δικηγόρο Αγρίνιου, είτε βρίσκεται εν 
ενέργεια είτε είναι συνταξιούχος, ο οποίος σε περίπτωση 
που δεν μπορεί να ασκήσει τα καθήκοντά του θα ορίζει ο 
ίδιος τον αντικαταστάτη του. 

η) Ένα μέλος το οποίο θα εκλέγεται από τα υπόλοιπα 
μέλη του Διοικητικού Συμβουλίου και η θητεία του θα είναι 
τριετής. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, τον Πρόεδρο, τον 
Αντιπρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του ΑΝ 2039/1939, εξαιρουμέ- 
νης της περίπτωσης του εβδόμου μέλους που ορίζει ο 
ίδιος τον αντικαταστάτη του. 

4. Το Διοικητικό Συμβούλιο συνεδριάζει τακτικά κάθε 
τέσσερις μήνες και εκτάκτως όποτε το ζητήσει ο Πρόε¬ 
δρος ή τρία (3) από τα μέλη του, με γραπτή αίτησή τους 
προς τον Πρόεδρο, πάντοτε όμως έπειτα από πρόσκληση 
του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να ε'ιναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 


9. Τα μέλη του Διοικητικού Συμβουλίου προσφέρουν τις 
υπηρεσίες τουςχωρ'ις αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

1. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (Φ.Ε.Κ. 552/Α). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου. 

1.0 Προέδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτεςίτυνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 

οποία και υπογράφει, θέμα που δε περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γραμματέα. 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαη αυτού. 

Άρθρο 8 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος στην Εθνική Τρά¬ 
πεζα, έχοντας την ευχέρεια να παρακρατεί από αυτά ένα 
μικρό ποσό, που είναι, αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 


Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Προϋποθέσεις και Διαδικασία χορήγησης 
οικονομικών ενισχύσεων. 

Α. 1. Το Διοικητικό Συμβούλιο του ιδρύματος καλεί με 
προκήρυξη - πρόσκλησή του κάθε χρόνο, όλες τις ενδια- 
φερόμενες που δικαιούνται οικονομική ενίσχευση για την 
αντιμετώπιση των δαπανών του γάμου τους, να υποβά¬ 
λουν σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. Αντίγραφο της προκή¬ 
ρυξης - πρόσκλησης, πρέπει, με φροντίδα του Διοικητι¬ 
κού Συμβουλίου του ιδρύματος, να τοιχοκολλείται, με 
αποδεικτικό έξω από τα γραφεία του ιδρύματος και του 
Δημοτικού Καταστήματος Αγίου Κωνσταντίνου, καθώς και 
έξω από τους Ιερούς Ναούς, της πόλης αυτής και να δημο¬ 
σιεύεται μια φορά σε δύο τοπικές, κατά προτίμηση ημερή¬ 
σιες εφημερίδες της περιφέρειας του ιδρύματος, σαρά¬ 
ντα πέντε (45) τουλάχιστον ημέρες πριν από τη λήξη της 
παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα για 
την σύναψη έγκυρου γάμου, μέχρι και 45 ετών. 

β) Είναι οικονομικά αδύνατες και έχουν ανεπίληπτο 
ήθος. 

γ) Έχουν παντρευτεί μέσα στην τελευταία διετία πριν 
από το έτος απονομής της οικονομικής ενίσχυσης. 

δ) Ε'ιναι γραμμένες στα δημοτολόγια του Δήμου Αγίου 
Κωνσταντίνου Τριχωνίδος και κατοικούν σ' αυτόν. 
Προτιμούνται κατά σειρά οι υποψήφιες που είναι: 
α) ορφανές και από τους δύο γονείς 
β) ορφανές από τον ένα γονέα και 
γ) τέκνα πολυτέκνων οικογενειών. 

3. Το Διοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει και ανακηρύσσει, με 
αιτιολογημένη απόφαση του, τις πέντε νέες που θα ενι- 
σχυθούν οικονομικά για την αντιμετώπιση των δαπανών 
του γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, ε'ιναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού το Διοικητικό Συμβούλιο του ιδρύματος κα¬ 
λεί τις ενδιαφερόμενες με έγγραφη πρόσκλησή του, πριν 
αποφασίσει σχετικά για την επιλογή των δικαιούχων, να 
συμπληρώσουν τις ελλείψεις αυτές, μέσα σε πέντε (5) 

ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολεϊται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού καταστήματος, 
καθώς και έξω από τους Ιερούς Ναούς της πόλεως Αγίου 
Κωνσταντίνου, με αποδεικτικό που θα υπογράφεται από 
το Γραμματεά ή άλλο εξουσιοδοτημένο υπάλληλο του 
ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα που 
βρίσκονται οι καταθέσεις του ιδρύματος, να καταθέσει τα 
ποσά της οικονομικής ενίσχυσης σε έντοκο λογαριασμό, 
στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα της ληξιαρχικής πράξης γάμου 
της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νόμων, 
τα παραπέμπει με σχετική εισήγησή του στο Συμβούλιο 
Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται απόφαση του Υπουργού Οικονομικών, με 
την οποία είναι δυνατό να εγκριθούν ή να απορρίφθούν ή 
να τροποποιηθούν οι σχετικές αποφάσεις του Διοικητικού 
Συμβουλίου του ιδρύματος, ως προς μία ή περισσότερες 
υποψήφιες ή και να διαταχθεί η επανάληψη όλης της δια¬ 
δικασίας επιλογής και ανακήρυξης των δικαιούχων της οι¬ 
κονομικής ενίσχυσης. 

7. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθμός 
υποψηφίων κ.λπ.), τότε τα αδιάθετα ποσά μεταφέρονται 
στο επόμενο έτος με ανάλογη αύξηση του αριθμού τών οι¬ 
κονομικών ενισχύσεων. 

8. Το ποσδν, της οικονομικής ενίσχυσης που θα δοθεί 
κάθε χρόνο καθορίζεται με απόφαση του Διοικητικού Συμ¬ 
βουλίου του ιδρύματος, ανάλογα με το ύψος των ετησίων 
εσόδων και τις οικονομικές συνθήκες που επικρατούν. 

Β. Διαδικασία χορήγησης χρηματικού βοηθήματος σε 


τρεις (3) άρρενες αριστούχους αποφοίτους Λυκείου, κα¬ 
τοίκων της πόλεως Αγίου Κωνσταντίνου Τριχωνίδος. 

1. Το Διοικητικού Συμβούλιο του ιδρύματος κάθε χρόνο 
μετά την λήξη του σχολικού έτους και την έκδοση των 
εποτελεσμάτων των απολυτήριων εξετάσεων της τελευ¬ 
ταίας τάξης του Λυκείου Αγίου Κωνσταντίνου Τριχωνίδος, 
ζητά με σχετική έγγραφη αίτησή του από τον Λυκειάρχη, 
που επιδίδεται σ’ αυτόν με αποδεικτικό επιδόσεως, όπως 
εντός προθεσμίας δέκα (10) ημερών αποστείλει επί απο¬ 
δείξει στο ίδρυμα τα ονοματεπώνυμα όλων των αποφοιτη- 
σάντων αρρένων κατά το λήξαν σχολικό έτος με βαθμό 
άριστα. 

2. Σε περίπτωση κατά την οποία ο αριθμός των αριστού¬ 
χων υποψηφίων που πληρούν τις προϋποθέσεις είναι με¬ 
γαλύτερος, η επιλογή γίνεται από το Διοικητικό Συμβούλιο 
του ιδρύματος με δημόσια κλήρωση. 

3. Η απόφαση επιλογής και ανακηρύξεως των δικαιού¬ 
χων τοιχοκολεϊται την ίδια ή την επόμενη ημέρα έξω από 
τα Γ ραφεία του Ιδρύματος, του Δημοτικού Καταστήματος 
και του Λυκείου και κατά τα λοιπά εφαρμόζονται οι παρα¬ 
πάνω διατάξεις των παραγράφων 4,5,6,7 και 8 του παρό¬ 
ντος άρθρου με την διαφορά ότι αντί της ληξιαρχικής πρά- 
ξεως γάμου της παραγράφου 5, προσκομίζεται επίσημον 
αντίγραφο του απολυτηρίου του δικαιούχου. 

Άρθρο 10 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/ 
τος (ΦΕΚ 552/Α ). 

Άρθρο 11 
Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ιδρύματος που πραγματοποιού¬ 
νται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 


5936 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού. 

Ο Οργανισμός του ιδρύματος μπορεί μπορεί να τροπο¬ 
ποιηθεί ή να συμπληρωθεί με Προεδρικό Διάταγμα, σύμ¬ 
φωνα με τις διατάξεις των άρθρων 98 του ΑΝ 2039/1939 
και 110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 13 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Αγιου 
Κωνσταντίνου Τριχωνίδος ως κεφάλαιο αυτοτελούς δια¬ 
χείρισης, για την εκτέλεση των ίδιων σκοπών. 

Στον Υπουργό Πολιτισμού και στους Υφυπουργούς Οι¬ 
κονομικών και Υγείας Πρόνοιας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 25 Ιουνίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΦΥΠΟΥΡΓΟΣ ΥΓΕΙΑΣ ΠΡΟΝΟΙΑΣ 

ΓΈΟΡΠΟΣ ΔΡΥΣ ΘΕΟΔΩΡΟΣ ΚΟΤΣΟΝΗΣ 

ΠΟΛΙΤΙΣΜΟΥ 

ΣΤΑΥΡΟΣ ΜΠΕΝΟΣ 
-♦- 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1057403/663/0006Α (2) 

Ορισμός μελών Επιτροπής για την εξέταση προσφυγών 

κατά αποφάσεων των Περιφερειακών Δ/ντών και των 

οργάνων του αρ. 14 του Ν. 2399/96. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 89 και 128 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ 128/Α'), όπως 
τροποποιήθηκε και ισχύει. 

β) Του άρθρου 4 παρ. 16 του Ν. 2390/96 «Μεταρρυθμί¬ 
σεις στο αντικειμενικό σύστημα φορολογίας εισοδήματος 
και άλλες διατάξεις» (ΦΕΚ 54/Α'). 

γ) Του άρθρου 9 παρ. 14 και 15 του Ν. 2386/96 «Ρυθμί¬ 
σεις θεμάτων εθνικών κληροδοτημάτων, δημοσίων και 
ανταλλαξίμων κτημάτων και άλλες διατάξεις» (ΦΕΚ 
43/Α'). 

δ) Του άρθρου 34 του Ν. 1924/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 


φορολογικές ρυθμίσεις και άλλες διατάξεις» (ΦΕΚ 178/ 
Α’). 

ε) Του άρθρου 13 του Ν. 2346/95 «Δαπάνες κίνησης 
των μετακινουμένων προσώπων με εντολή του Δημοσίου 
εντός της Επικράτειας για εκτέλεση υπηρεσίας και άλλες 
διατάξεις» (ΦΕΚ 220/Α ). 

στ) Της παρ. 2 του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90/Α’). 

•2. Την αριθ. 1031920/305/Α0006/8.3.94 απόφαση 
του Υπουργού Οικονομικών περί μεταβίβασης εξουσίας 
να υπογράφει «Με εντολή Υπουργού» στο Γ ενικό Γ ραμμα- 
τέα του Υπουργείου Οικονομικών κλπ. (ΦΕΚ 185/Β’), 
αποφασίζουμε: 

1. Ορίζουμε ως μέλη της Επιτροπής των διατάξεων της 
παρ. 14 του άρθρου 9 του Ν. 2386/96, για την εξέταση 
προσφυγών κατά αποφάσεων των Περιφερειακών Διευ¬ 
θυντών και των οργάνων της παρ. 2 του άρθρου 14 του Ν. 
2399/96, ενώπιον του Υπουργού Οικονομικών, τους εξής: 

α) Τον Γρηγόριο Κρόμπα, Νομικό Σύμβουλο του Κρά¬ 
τους, ως Πρόεδρο, με αναπληρωτή του τον Ιωάννη Πρά¬ 
σινο, επίσης Νομικό Σύμβουλο του Κράτους. 

β) Τον Γ ενικό Διευθυντή Φορολογίας και μέχρι της πλή¬ 
ρωσης της θέσης αυτού, τον Δημήτριο Καραπάνο, υπάλ¬ 
ληλο με βαθμό Α' του κλάδου ΠΕ Εφοριακών που υπηρε¬ 
τεί ως Προϊστάμενος της Δ/νσης Οργάνωσης, ως μέλος, 
με αναπληρωτή του τον Σπυρίδωνα Νικήτα, υπάλληλο με 
βαθμό Α' του κλάδου ΠΕ Εφοριακών που υπηρετεί στη 
ΔΟΥ Ε' Πειραιά. 

γ) Τον Δημήτριο Στριμμένο, υπάλληλο με βαθμό Α’ του 
κλάδου ΠΕ Εφοριακών, που υπηρετεί ως Προϊστάμενος 
της ΔΟΥ Β' Καλλιθέας, ως μέλος, με αναπληρώτρια την 
Σωτηρία Γκλεζάκου, υπάλληλο με βαθμό Α' του κλάδου 
ΠΕ Εφοριακών, που υπηρετεί ως Προϊσταμένη της ΔΟΥ 
ΙΓ' Αθηνών. 

δ) Τον Γεώργιο Παπαδόπουλο, υπάλληλο με βαθμό Α' 
του κλάδου ΠΕ Εφοριακών, που υπηρετεί ως Προϊστάμε¬ 
νος της Διεύθυνσης Είσπραξης Δημοσίων Εσόδων, ως μέ¬ 
λος, αναπληρούμενος από το νόμιμο αναπληρωτή του. 

ε) Τον Γεώργιο Χατζάκη, υπάλληλο με βαθμό Α' του 
κλάδου ΠΕ Εφοριακών, που υπηρετεί ως Προϊστάμενος 
του Α' Τμήματος της Διεύθυνσης Είσπραξης Δημοσίων 
Εσόδων, ως μέλος, με αναπληρωτή του τον Σωτήριο Σα- 
ράκη, υπάλληλο με βαθμό Α' του κλάδου ΠΕ Εφοριακών, 
που υπηρετεί ως Προϊστάμενος του Γ’ Τμήματος της ίδιας 
Διεύθυνσης. 

Εισηγητής της Επιτροπής είναι, η Παναγιώτα Τσέλιου, 
υπάλληλος με βαθμό Α’ του κλάδου ΠΕ Εφοριακών και η 
Βασιλική Μοντέλου, υπάλληλος με βαθμό Β’ του ίδιου 
κλάδου, που υπηρετούν και οι δύο στη Διεύθυνση Είσπρα¬ 
ξης Δημοσίων Εσόδων. 

Χρέη Γραμματέα της Επιτροπής θα εκτελεί ο Γεώργιος 
Σταυρόπουλος, υπάλληλος με βαθμό Α' του κλάδου ΠΕ 
Εφοριακών, που υπηρετεί στη Διεύθυνση Είσπραξης Δη¬ 
μοσίων Εσόδων, με αναπληρώτρια την Ουρανία Μιχελή, 
υπάλληλο με βαθμό Β' του κλάδου ΔΕ Εφοριακών, που 
υπηρετεί στην ίδια Διεύθυνση. 

2. Έργο της Επιτροπής είναι το αναφερόμενο στην πα¬ 
ράγραφο 14 του άρθρου 9 του Ν. 2386/1996 και ειδικό¬ 
τερα: 

Η εξέταση προσφυγών κατά αποφάσεων των Περιφε¬ 
ρειακών Διευθυντών των Νομών του Κράτους, που αφο 
ρούν θέματα επιβολής προστίμων για ακάλυπτες επιταγές 
(άρθρο 5 του Α.Ν. 1819/51), απαλλαγής από προσαυξή¬ 
σεις εκπρόθεσμης καταβολής (άρθρο 6 παρ. 6 του Ν. Δ/ 
τος 356/1974) και διαγραφής χρεών προς το Δημόσιο 
(άρθρο 82 του Ν. Δ/τος 356/1974). Η Επιτροπή γνωμοδο- 
τεί στον Υπουργό Οικονομικών για την αποδοχή (μερική ή 
ολική) ή μη του αιτήματος των ενδιαφερομένων. Η αρνη¬ 
τική γνώμη της Επιτροπής είναι υποχρεωτική για τον Υο- 
πυργό Οικονομικών, ο οποίος με τις αποφάσεις που εκδί¬ 
δει μπορεί να τροποποιεί τις γνωμοδοτήσεις της Επιτρο¬ 
πής, ώστε το περιεχόμενό τους να γίνεται αυστηρό¬ 
τερο. 

3. Η θητεία της Επιτροπής ε'ιναι διετής. 

4. Η Επιτροπή θα συνεδριάζει εκτός του κανονικού 
ωραρίου λειτουργίας των Δημοσίων Υπηρεσιών, στο κτίριο 
που στεγάζεται η Διεύθυνση Είσπαξης Δημοσίων Εσόδων 
(Πανεπιστημίου 20). 

5. Η δαπάνη της αποζημίωσης του Προέδρου, των με¬ 
λών και του Γραμματέα της Επιτροπής θα βαρύνει τις πι¬ 
στώσεις το Προϋπολογισμού Εξόδων έτους 1996 του 
Υπουργείου Οικονομικών (ΚΑΕ 0515 Ε.Φ. 23110). 

6. Η αμοιβή του Προέδρου, των μελών και του Γ ραμμα¬ 
τέα καθώς και ο ανώτατος αριθμός των συνεδριάσεων ανά 
μήνα της Επιτροπής θα καθορισθεί με νεότερη απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουνίου 1996 

Με εντολή Υπουργού 
Η Γεν. Γραμματέας 
X. ΧΑΡΙΣΙΟΥ 


Αριθ. 44300 (3) 

Σύσταση ειδικής νομοπαρασκευαστικής Επιτροπής. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις της παρ. 6β του άρθρου 5 του Ν. 
2408/96 και β) το γεγονός άτι από τις διατάξεις της από¬ 
φασης αυτής προκαλείται δαπάνη εις βάρος του προϋπο¬ 
λογισμού του ΤΑΧΔΙΚ η οποία δεν είναι δυνατόν να προ- 
βλεφθεί, αποφασίζουμε: 

Συνιστούμε ειδική νομοπαρασκευαστική Επιτροπή για 
α) την μελέτη των ισχυουσών δικονομικών και ουσιαστικών 
διατάξεων (αστικών και ποινικών) με σκοπό την εξομά¬ 
λυνση των δυσχερειών που προκύπτουν από την εφαρ¬ 
μογή ορισμένων εξ αυτών στην ομαλή και ταχεία διεξα¬ 
γωγή των δικών και β) την κατάρτιση των σχετικών σχεδίων 
νόμων και σχεδίων διατάξεων. 

Η Επιτροπή αποτελείται από τους: 

1) Πρόδρομο Ασημιάδη, επίτιμο Αντιπρόεδρο Αρείου 
Πάγου, ως Πρόεδρο 

2) Νικόλαο Βάρδα, επίτιμο Αρεοπαγίτη 

3) Χαρίδημο Παπαδάκη, Εφέτη Αθηνών 

4) Θεόδωρο Τζέμο, Εφέτη Αθηνών 

5) Χρήστο Γεωργαντόπουλο, Εφέτη Αθηνών 

6) Εμμανουήλ Βέλλη, Εφέτη Αθηνών 

7) Μιχαήλ Μαραγκάκη, Εφέτη Χανιών 

Χρέη Γ ραμματέα της Επιτροπής θα εκτελεί η Βασιλική 
Αρβανιτοπούλου, υπάλληλος του Υπουργείου Δικαιοσύ¬ 
νης. 

Στον Μιχαήλ Μαραγκάκη θα καταβληθούν οδοιπορικά 
έξοδα και ημερήσια αποζημίωση για τις μετακινήσεις του 
στην Αθήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 



ΚΑΠΟΔ1ΣΤΡΙΟΥ 34 · ΑΘΗΝΑ 104 32 · ΤΕί£Χ 223211 ΥΡΕΤ <3Κ · ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βφλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. „ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαϋξπση 100 δρχ. ανάθοέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 


Α’ (Νόμος Π Λ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 
μ π Α Α (Διορισμοί κτλ. προσωπικού ΝΠΔΔ) 

Παράρτημα (Πίνακες εππυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανατάτου Ειδικού Δικαστηρίου (Α.Ε.Δ.) 

Ανώνυμον Εταιρειών Δ Ε.Π.Ε. 

Προκηρύξεων Α.Ι.Ε.Π. 

30.000 δρχ. 

50.000 · 

10.000 - 

50.000 > 

25.000 · 

10.000 - 

- 5.000 · 

10.000 * 

3.000 - 

150.000 ■ 

10.000 . 

1.500 δρχ. 

2.500 · 

500 · 

2.500 · 

1.250 · 

500 > 

250 · 

500 · 

150 · 

7.500 · 

500 > 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε Δ Ε.Π.Ε. 

120.000 ■ 

6.000 · 


* Οι συνδρομές του εσωτερικού προπληρώνονται στο Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, ασπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του Τ ΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
Φονται συνδρομητές για μικρότερο χρονικό διόστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 

1 

Οι υπηρεσίες κοινού λειτουργούν καθημερινά από Οβ.ΟΟ' ά»ς 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















